**LOCUL MEU E LÂNGĂ TINE...**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca un strop de ploaie rece te-ai prelins pe chipul meu

Ai vrut să-mi îmbraci tristețea și să-mi pătrunzi Universul

Te-am lăsat să vezi prin mine.. să-nțelegi c-așa sunt eu..

Eu sunt rima, tu măsura.. amândoi ne scriem versul!

Te-am lăsat să crezi în mine..cum în tine cred și eu

Gândul tău mi-atinge gândul.. și de doruri mă dezbracă

Mă încred în vraja-ți dulce, cum mă-ncred în Dumnezeu

Tu-mi faci inima să strige, tu-mi faci sufletul să tacă!

Locul meu e lângă tine.. ăsta-i și destinul tău

Șterge-mi lacrima cu grijă.. lasă dorul să-nțeleagă

Că nu-mi va intra în suflet.. cât vei fi la pieptul meu..

Cine ar putea distruge poezia ce ne leagă?!

22.01.2018

Focșani.